title: Provedbena uredba Komisije (EU) br. 1245/2013 оd 28. studenoga 2013. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Fourme de Montbrison (ZOI)]

text:
               4.12.2013

               HR

               Službeni list Europske unije

               L 323/11

         PROVEDBENA UREDBA KOMISIJE (EU) br. 1245/2013
   оd 28. studenoga 2013.
   o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Fourme de Montbrison (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 53. stavak 2. drugi podstavak,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Fourme de Montbrison”, registriranu u skladu s Uredbom Komisije (EU) br. 917/2010 (2).

               (2)

               Zahtjev se podnosi radi izmjene specifikacije kako bi sadržavala podrobnije informacije u odnosu na dokaz o podrijetlu, način proizvodnje, označivanje, nacionalne zahtjeve i podatke o tijelu zaduženom za nadzor oznaka.

               (3)

               Komisija je ispitala tu izmjenu i utvrdila da je opravdana. Budući da je izmjena manja u smislu članka 53. stavka 2. trećeg podstavka Uredbe (EU) br. 1151/2012, Komisija je može odobriti bez primjene postupka utvrđenog u člancima 50. do 52. te Uredbe,

         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Fourme de Montbrison” mijenja se u skladu s Prilogom I. ovoj Uredbi.
   Članak 2.
   Pročišćeni jedinstveni dokument u kojem se navode glavne točke specifikacije nalazi se u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 269, 13.10.2010., str. 21.

      PRILOG I.
      Odobravaju se sljedeće izmjene specifikacije zaštićene oznake izvornosti „Fourme de Montbrison”:
      1.   Rubrika II. „Opis proizvoda”

                  —

                  Opis proizvoda upotpunjen je sljedećim organoleptičkim opisom: „Fourme de Montbrison ima homogenu, pomalo čvrstu teksturu topivu u ustima. Finog je i mirisnog okusa, mliječnog teka s voćnim notama i blago naglašenim okusom plavog sira koji mu daje određenu blagost. Smije biti blago slan i pomalo gorkast.” Taj je opis koristan pri organoleptičkom ispitivanju proizvoda u sklopu nadzora.

                  —

                  Navodi se: „Dopušta se rezanje sira Fourme de Montbrison ako to neće narušiti njegovu teksturu. Komadi teži od 50 grama moraju imati koru.”

            S obzirom na stalne promjene načina potrošnje sira, tom se odredbom utvrđuje okvir kako bi se izbjegla odstupanja u pogledu vrste rezanja.
      2.   Rubrika IV. „Dokaz o podrijetlu”

      2.1   Podrubrika IV.1. „Prijavne odredbe”

                  —

                  Navodi se: „Identifikacijska prijava napravljena je prema modelu koji je odobrio ravnatelj Nacionalnog zavoda za podrijetlo i kvalitetu”.

            Predviđeno je podnošenje prethodnih izjava o nepostojanju namjere proizvodnje i nastavka proizvodnje, što omogućuje precizno praćenje gospodarskih subjekata koji se žele trenutno povući iz oznake izvornosti.
      Navedeni su sadržaj i načini prijenosa prijava potrebnih za upoznavanje i praćenje proizvoda.
      Te su izmjene povezane s reformom sustava nadzora zaštićenih oznaka podrijetla koja je uvedena Zakonom br. 2006-1547 od 7. prosinca 2006. o vrednovanju poljoprivrednih, šumskih ili prehrambenih te morskih proizvoda.
      2.2   Podrubrika IV.2. „Registri”

                  —

                  Dopunjen je popis registracija koje gospodarski subjekti trebaju izvršiti kako bi se omogućila kontrola proizvodnih uvjeta utvrđenih specifikacijom.

            2.3   Podrubrika IV.3. „Nadzor proizvoda”

                  —

                  Naveden je stadij u kojem se provodi ispitivanje organoleptičko ispitivanje proizvoda i metoda uzimanja uzorka. Ti se načini zatim preuzimaju u planove kontrole ili nadzora oznake podrijetla koje izrađuje kontrolno tijelo.

            3.   Rubrika V. „Način proizvodnje”

      3.1   Podrubrika V.1. „Proizvodnja mlijeka”

                  —

                  Definirano je mliječno stado. Radi se o „svim mliječnim kravama i junicama koje se nalaze na gospodarstvu”, s time da su „mliječne krave životinje koje daju mlijeko i zasušene životinje”, a „junice su životinje u razdoblju nakon odbijanja od mlijeka do prvog teljenja. Tom se definicijom nastoji jasno utvrditi na koje se životinje misli pri uporabi pojmova „mliječno stado”, „mliječne krave” i „junice” u nastavku specifikacije, kako bi se izbjegle zabune.

                  —

                  Iz točke V.1.a uklonjeni su načini privremenog odstupanja od osnovnih obroka za mliječne krave u razdobljima suše, klimatskih nepogoda ili drugih izvanrednih situacija.

                  —

                  U točki V.1.a se navodi da se drugi stavak odnosi na osnovni obrok te da su biljke krstašice isključene iz krmiva. Tim se podrobnim uputama nastoje izbjeći sve dvosmislenosti u tekstu.

                  —

                  U točki V.1.a rečenica „Udio svježe trave, suhog ili prosušenog sijena, trave u balama ili silirane trave u suhoj tvari mora biti veći ili jednak 80 % osnovnog obroka krmiva za mliječne krave što je godišnji prosjek za sve mliječne krave zajedno” zamjenjuje rečenicu „Svježa trava, suho ili prosušeno sijeno ili silirana trava mora biti osnova prehrane”. Time se jasno određuje udio trave u osnovnom obroku, životinje na koje se to odnosi i vremenski razmak u kojem se daje, što će olakšati nadzor. Tom se odredbom ističe važnost ishrane temeljene na travi za oznaku izvornosti „Fourme de Montbrison”.

                  —

                  U točki V.1.a rečenica „Udio silažnog kukuruza u suhoj tvari ne smije biti veći od 20 % osnovnog obroka mliječnih krava, što je godišnji prosjek za sve mliječne krave zajedno” zamjenjuje rečenicu „Udio silažnog kukuruza u suhoj tvari ne smije prijeći 20 % dnevnog obroka, što je godišnji prosjek za stado”. Dakle, ograničavanje količine kukuruza primjenjuje se na osnovni obrok, a ne na ukupni obrok i odnosi se samo na mliječne krave.

            Ta je odredba nadopunjena rečenicama „Unutar stada mliječnih krava potrošnja silažne cijele biljke kukuruza rezervirana je za junice koje ulaze u zadnji mjesec spolnog sazrijevanja i na mliječne krave” i „U dnevnom obroku mliječnih krava zabranjeno je istodobno stavljanje cijelih biljki kukuruza (svježeg ili silažnog) zajedno s kukuruzom u zrnu ili u klasu konzerviranim na vlažni način”. Preciznim određivanjem životinja koje smiju dobiti silažni kukuruz olakšava se nadzor stvarno danog udjela silažnog kukuruza mliječnim kravama. Zabrana davanja cijele biljke kukuruza zajedno s kukuruzom u zrnu ili vlažno konzerviranim klasom također ima za cilj ograničiti udio kukuruza, poglavito u fermentiranom obliku, u prehrani muzenih krava.
      Svrha svih tih odredaba jest s jedne strane dati prednost travi u prehrani muzenih krava, a s druge strane olakšati nadzor davanjem preciznijih uputa vezanih uz životinje i razdoblja prehrane.

                  —

                  U točki V.1.a odredba o udjelu sijena izvan razdoblja ispaše odnosi se na muzne krave: u svrhu postizanja koherentnosti, nadzor provedbe te odredbe obavlja se nad svim mliječnim kravama zajedno, a ne samo nad mliječnim stadom.

                  —

                  U točki V.1.b radi veće preciznosti naznačuje se da se zabrana uzgoja krava isključivo u stajama i uzgoja bez ispaše odnosi samo na mliječne krave.

                  —

                  U točki V.1.b navodi se minimalno trajanje ispaše od 150 dana godišnje za mliječne krave. Tim se uvjetom ističe značaj ispaše u prehrani muznih krava i olakšava nadzor obveze ispaše.

                  —

                  U točki V.1.b rečenica koja posebno govori o krmljenju zelenom travom dopušta takvu praksu za mliječne krave, s travom koja potječe iz tog zemljopisnog područja i koja je dopuna ispaši. Ona također omogućuje ocjenu vrijednosti trave u obliku svježeg krmiva koja potječe s parcela previše udaljenih od zgrade za mužnju da bi se muzne krave do njih dovele.

                  —

                  U točki V.1.b uvedeno je ograničenje troškova gospodarstva kako bi se pospješilo ekstenzivno vođenje mljekarskih gospodarstava zaštićene oznake izvornosti „Fourme de Montbrison”.

                  —

                  U točki V.1.c uvodi se ograničenje unosa dodataka i aditiva na najviše 1 800 kg suhe tvari u prosjeku po mliječnoj kravi godišnje. Na taj se način tom odredbom daje prednost prehrani utemeljenoj na krmivu koje je sastavni dio osnovnog obroka, a koje potječe sa zemljopisnog područja.

                  —

                  U točki V.1.c radi veće jasnoće navode se dvije različite pozitivne liste sirovina dopuštenih u dodacima koji se daju muznim kravama i u dopuštenim aditivima.

            Na važeći popis dopuštenih sirovina u dodacima danima mliječnim kravama dodani su: vlažna zrna kukuruza, derivati uljnih sjemenki bez dodatka ureje, derivati uljnih plodova bez dodatka ureje, osim biljnih ulja i masnoća, školjki i ploda kakaovca, derivati sjemenki povrća, pod-proizvodi fermentacije mikroorganizama čije su stanice bile neaktivne ili ubijene, a koji nisu proizvodi dobiveni iz biomase specifičnih mikroorganizama uzgajanih na određenim supstratima te koji nisu trop. Izraze: „sve žitarice i njihovi pod-proizvodi”, „dehidrirana pulpa cikle”, „melasa”, „proteinske sjemenke” i „sol, minerali” zamjenjuju izrazi: „sve sjemenke žitarica i njihovi izvedeni proizvodi”, „sušena pulpa cikle”, „melase”, „sjemenke povrtnica” odnosno „minerali i izvedeni proizvodi”. Pojam „uljane pogače bez dodane ureje” se ukida jer su takvi proizvodi dio proizvoda izvedenih iz zrnja ili uljnog voća, bez dodane ureje. Također se navodi da klasovi kukuruza mogu biti konzervirani suhim ili vlažnim načinom. Ta vrsta sirovina nema utjecaja na kvalitetu proizvoda.
      Zabranjuje se uporaba kaustične sode za obradu žitarica i njihovih derivata jer to nije tradicionalna praksa.
      Rečenicu „Zabranjen je svaki aditiv koji izravno mijenja sastav mlijeka” zamjenjuje pozitivna lista aditiva te se, poštujući propisanu terminologiju, navodi detaljni popis kategorija i funkcionalnih skupina dopuštenih aditiva. Tom se izmjenom nastoji izbjeći svaka dvosmislenost ili interpretacija tijekom nadzora.

                  —

                  U točki V.1.e dodaje se odredba kojom se zabranjuju GMO-ovi u ishrani životinja i kulturama s gospodarstva radi očuvanja tradicionalne ishrane.

            3.2   Pod-rubrika V.3. „Prerada”

                  —

                  U pozitivnoj listi sastojaka ili pomoćnih sastojaka za proizvodnju ili dopuštenih aditiva u mlijeku ili u procesu proizvodnje, radi veće preciznosti, izrazi „neofenzivne bakterijske kulture, kvasci, plijesni” zamjenjuju se izrazima „bakterijske kulture, kvasci i plijesni dokazane neškodljivosti”.

                  —

                  Stavak „Etape koje slijede su rezanje ‚koagulata ili gruša’, miješanje, odmaranje gruša, lagana preša, usitnjavanje gruša, soljenje sirne mase gruša, stavljanje u kalup, cijeđenje, stavljanje u žljebove. One su određene u sljedećim stavcima:” ukida se jer je svaka etapa u tom stavku zasebno opisana u nastavku specifikacije.

                  —

                  Od sada više nije obavezno lagano prešanje gruša tijekom faze odmaranja prije usitnjavanja. Ta praksa zapravo nije neophodna u tehnološkoj shemi proizvodnje sve dok je finalni suhi ekstrakt sira u skladu s onim koji propisuje specifikacija.

                  —

                  Rečenica „Gruš se usitnjava, sirna masa se soli i stavlja u kalup” iznova je uobličena na ovaj način: „Gruš se zatim usitnjava i sirna masa se soli najkasnije u trenutku stavljanja u kalup”. Trenutak u kojem se obavlja soljenje tako je bolje objašnjen.

                  —

                  Radi boljeg razumijevanja, navodi se da faza cijeđenja u komori preokretanjem i bez prešanja dolazi nakon stavljanja gruša u kalup.

                  —

                  Minimalno trajanje cijeđenja u kalupu preokretanjem i bez prešanja skraćeno je s 24 na 18 sati. Naime, razvojem tih postupaka skraćeno je trajanje cijeđenja bez utjecaja na kvalitetu dobivenih sireva.

                  —

                  Rečenica „Postupak bušenja provodi se deseti dan nakon dodavanja renina” premještena je u točku V.4. gdje se navodi da je riječ o bušenju sireva.

            3.3   Pod-rubrika V.4. „Zrenje i konzerviranje”

      Rečenicu „Nakon bušenja u podrumu ili sušionici odvija se proces zrenja na stalnoj temperaturi između 6 °C i 12 °C tijekom najmanje petnaest dana s relativnom vlagom od 90 do 98 %” zamjenjuje se rečenicom „Po izlasku iz komore sa žljebovima te nakon eventualnog dodatnog brisanja, započinje proces zrenja u podrumu ili sušionici, na stalnoj temperaturi između 6 °C i 12 °C s relativnom vlagom između 90 i 98 %” i nadopunjuje se rečenicom „Nakon bušenja sirevi zriju barem 15 dana u podrumu ili sušionici u gore opisanim uvjetima temperature i vlage”.
      Svrha tih pojašnjenja u redigiranom tekstu jest bolje opisati međusobno povezivanje postupaka. Zapravo, bušenje se ne događa tik prije ulaska u podrum, nego dok su sirevi u podrumu. Između izlaska iz komore sa žljebovima i ulaska u podrum sir se može eventualno još jednom obrisati. Minimalni boravak u podrumu je 15 dana od dana bušenja.
      4.   Rubrika VIII. „Označivanje”

      Ukida se obveza stavljanja napomene „oznaka kontrolirane izvornosti” na etiketu i zamjenjuje obvezom stavljanja simbola ZOI Europske unije radi čitljivosti i sinergije u oglašavanju proizvoda registriranih kao ZOI.
      5.   Rubrika IX. „Nacionalni zahtjevi”

      U skladu s prethodno navedenom nacionalnom reformom sustava kontrole zaštićenih oznaka podrijetla, dodaje se tablica s prikazom glavnih točaka koje se kontroliraju i metodama njihova ocjenjivanja.

      PRILOG II.

         PROČIŠĆENI JEDINSTVENI DOKUMENT

      Uredba Vijeća (EZ) br. 510/2006 o zaštiti zemljopisnih oznaka i oznaka izvornosti poljoprivrednih i prehrambenih proizvoda (1)

         „FOURME DE MONTBRISON”

      EZ br.: FR-PDO-0105-01014-06.07.2012.

         ZOZP () ZOI (X)

      1.   Naziv

      „Fourme de Montbrison”
      2.   Država članica ili treća zemlja

      Francuska
      3.   Opis poljoprivrednog ili prehrambenog proizvoda

      3.1   Vrsta proizvoda

                  Razred 1.3.

                  Sirevi

            3.2   Opis proizvoda na koji se odnosi naziv iz točke 1.

      „Fourme de Montbrison” je sir proizveden od kravljeg mlijeka dodavanjem renina, cilindričnog oblika visine od 17 do 21 cm i promjera 11,5 do 14,5 cm te mase od 2,1 do 2,7 kg, smjese prošarane plavičastim točkicama, nije tlačen niti kuhan, nego je fermentiran i soljen ubacivanjem soli u gruš prilikom stavljanja u kalup.
      Sadržaj masti je najmanje 52 g u suhoj tvari, a sadržaj suhe tvari ne smije biti manji od 52 g na 100 g zrelog sira.
      Sir smije dobiti oznaku izvornosti „Fourme de Montbrison” tek nakon trideset i drugog dana od dana dodavanja renina.
      Korica mu je suha, prekrivena plijesni, narančaste je boje s mogućim bijelim, žutim i crvenim mrljama. Smjesa je žućkastobijele boje, s malo otvora i prošarana svjetloplavim točkicama.
      „Fourme de Montbrison” ima homogenu, pomalo čvrstu teksturu topivu u ustima. Profinjena je okusa, mirisan poput mliječnog proizvoda s voćnim notama i blago naglašenim okusom plavog sira koji mu daje određenu blagost. Smije biti blago slan i pomalo gorkast.
      3.3   Sirovine (samo za prerađene proizvode)

      —
      3.4   Prehrana životinja (samo za proizvode životinjskog podrijetla)

      Tijekom cijele godine osnovni obrok mliječnih krava sastoji se od krmiva koje potječe iz zemljopisnog područja oznake.
      U osnovnom obroku su dopuštene sve vrste krmiva, osim biljki krstašica.
      Udio svježe trave, suhog ili prosušenog sijena, trave u balama ili silirane trave u suhoj tvari mora biti veći ili jednak 80 % osnovnog obroka krmiva mliječnih krava, što je godišnji prosjek za sve mliječne krave zajedno.
      Udio silažnog kukuruza u suhoj tvari ne smije biti veći od 20 % osnovnog obroka mliječnih krava, što je godišnji prosjek za sve mliječne krave zajedno.
      Izvan razdoblja ispaše, sijeno mora sadržavati barem 3 kg suhe tvari prosječno po mliječnoj kravi dnevno, za sve mliječne krave zajedno.
      Ispaša mliječnih krava obvezna je u razdoblju kad ima svježe trave i čim to klimatski uvjeti dopuštaju. Ispaša mora trajati najmanje 150 dana godišnje.
      Najveći unos koncentrata i aditiva ograničen je na 1 800 kg suhe tvari godišnje po mliječnoj kravi, što je prosjek za sve mliječne krave.
      U koncentratima i aditivima koji se daju mliječnim kravama, dopuštene su samo sirovine i aditivi navedeni na važećem popisu.
      3.5   Posebni koraci u proizvodnji koji se moraju poduzeti u određenom zemljopisnom području

      Proizvodnja mlijeka, prerada, zrenje i čuvanje sireva do 32 dana od dana dodavanja renina moraju se poduzeti unutar zemljopisnog područja.
      3.6   Posebna pravila za rezanje, ribanje, pakiranje itd.
      Rezanje sira „Fourme de Montbrison” dopušteno je ako mu ne narušava teksturu. Komadi teži od 50 g moraju imati koricu.
      3.7   Posebna pravila za označivanje

      Svi sirevi s oznakom izvornosti „Fourme de Montbrison” moraju imati etiketu na kojoj je navedeno ime oznake izvornosti ispisano slovima čija veličina iznosi barem dvije trećine veličine najvećih slova na etiketi i simbol ZOI Europske unije.
      Neovisno o propisanim oznakama koja se primjenjuju na sve sireve, zabranjeno dodavanje bilo kakvih pridjeva oznaci izvornosti, izuzev posebnih trgovačkih ili proizvodnih marki.
      4.   Sažeta definicija zemljopisnog područja

      Zemljopisno područje proizvodnje „Fourme de Montbrison” obuhvaća sljedeća područja:
      Departman Loire: općine Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Écotay-l’Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-Rochefort, Saint-Priest-la-Vêtre, Saint-Romain-d’Urfé, Les Salles, Sauvain, La Valla-sur-Rochefort, Verrières-en-Forez.
      Departman Puy-de-Dôme: općine Brugeron, Job, Saint-Anthème, Saint-Pierre-la-Bourlhonne et Valcivières.
      5.   Povezanost sa zemljopisnim područjem

      5.1   Posebnost zemljopisnog područja

         Prirodni faktori

      Zemljopisno područje oznake izvornosti „Fourme de Montbrison” prostire se uglavnom „visokim pašnjacima” na vrhovima gorja Forez, na rubnim dijelovima departmana Loire i Puy-de-Dôme te na istočnom dijelu gorja Forez. Radi se o području srednje visokih planina (najviši vrh visok je 1 634 m) općenite orijentacije sjever-jug, nastalog na granitnoj podlozi i ograničenog prirodnom granicom. Ono se sastoji od planinskih i podalpskih pašnjaka koji stvaraju krajobraz ogoljelih zaravni sa zaobljenim i blagim grebenima, opasanih pošumljenim obroncima, poglavito crnogoricom. Tamo se nalaze brojna tresetišta i livade. Razina kišnih padalina relativno je visoka (u prosjeku više od 1 000 mm godišnje). Klima je pod utjecajem oceanske i kontinentalne klime. Prosječne godišnje temperature stoga su uglavnom niže od 10 °C, a često i niže od 5 °C. Zime su duge i hladne, s čestim snijegom.
      Zbog nadmorske visine i velike količine kiše, krmivo se proizvodi uglavnom na trajnim pašnjacima.

         Ljudski čimbenici

      Proizvodnja „Fourme de Montbrison” potječe iz doba Srednjega vijeka u regiji Haut-Forez gdje se poljoprivredno-pastirski sustav zadržao sve do drugog svjetskog rata. Proizvodnja tog sira odvijala se u posebnim građevinama nazvanima „jasseries”, zgradama koje su se gradile na obroncima gorja Foreza, a u njima su tijekom ljetnih mjeseci boravili ljudi i životinje te se u njima proizvodio sir. U to se doba sir proizvodio ljeti, od mlijeka dobivenog od stada skromne veličine, a proizvodile su ga žene, dok su muškarci ostajali u selima i nastavljali s ljetnim radovima u polju. Prirodni okoliš obilovao je stablima crnogorice koja, kad se izdube, tvore žljebove (nazvane „chéneaux”) koji su tijekom proizvodnje bili iznimno prilagođeni cijeđenju sireva „fourme”. Ti su se sirevi često čuvali sve dok žene ne bi sišle u dolinu i prodavale ih na tržnicama s jedne i druge strane masiva, među kojima je najvažnija bila tržnica u gradu Montbrisonu.
      Danas se uzgoj mliječnih krava uglavnom odvija na trajnim pašnjacima. Uvjeti proizvodnje sira „Fourme de Montbrison”, obvezna ispaša kada je moguća, osnovni obrok koji se temelji na travi i ograničena uporaba silažnog kukuruza dodatno ističu vrijednost tog prirodnog resursa.
      Tehnološka shema proizvodnje sira „Fourme de Montbrison” preuzeta je od predaka te ističe lokalno znanje i umijeće, posebno naglašavajući:

                  —

                  miješanje prilagođeno manjem zrnu gruša veličine oko 0,5 cm do 1 cm,

                  —

                  soljenje sirne smjese i smanjeno soljenje izvana,

                  —

                  što je vrlo specifična tehnika dodatnog cijeđenja u žlijebu od crnogoričnog drveta.

            5.2   Posebnost proizvoda

      „Fourme de Montbrison” je sir smjese prošarane plavičastim točkicama, profinjena i aromatična okusa, u cilindričnom obliku visine 17 do 21 cm te promjera 11,5 do 14,5 cm, u narančastoj košuljici, s manjim otvorima u smjesi i blago naglašenim karakterom „plavog” sira koji mu daje određenu blagost.
      5.3   Uzročno-posljedična veza između zemljopisnog područja i kvalitete ili karakteristika proizvoda (za ZOI), odnosno specifične kvalitete, ugleda ili drugih karakteristika proizvoda (za ZOZP)

      Specifične karakteristike sira „Fourme de Montbrison” prvenstveno proizlaze iz specifičnih običaja u proizvodnji mlijeka i preradi sira.
      Proizvodnja mlijeka oslanja se na bogatstvo pašnjaka na gorju Forez i doprinosi profinjenom i mirisnom okusu „Fourme de Montbrison”.
      Njegov relativno mali oblik povezan je s njegovim podrijetlom: mala stada davala su slabu proizvodnju mlijeka i sir su ručno prerađivale žene.
      Pretežito blag okus sira „Fourme de Montbrison” povezan je s tankim rezanjem zrna gruša. Takav manji oblik zrna gruša stvara male otvore u smjesi, omogućujući ograničeni razvoj plijesni Penicillium roqueforti koja je manje prisutna u odnosu na druga tijesta prošarana plavim plijesnima.
      Specifična narančasta boja kore rezultat je tehnika soljenja koje pogoduju razvoju površinske flore. Razvoju površinske flore također pogoduje i cijeđenje u žlijebu izdubljenom u deblu crnogoričnog stabla. Zapravo, drveni su žljebovi spremnik površinske flore i izravno sudjeluju u njezinu razvoju sprečavajući prebrzo sušenje kore.
      „Fourme de Montbrison” manje je slan od ostalih plavih sireva zbog same tehnike soljenja.

         Upućivanje na objavu specifikacije

      [članak 5. stavak 7. Uredbe (EZ) br. 510/2006]
      https://www.inao.gouv.fr/fichier/CDCFourmeDeMontbrison.pdf

         (1)  SL L 93, 31.3.2006., str. 12. Zamijenjena Uredbom (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete poljoprivrednih i prehrambenih proizvoda (SL L 343, 14.12.2012., str. 1.).


title: Provedbena Uredba Vijeća (EU) br. 284/2014 od 21. ožujka 2014. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

text:
               21.3.2014

               HR

               Službeni list Europske unije

               L 86/27

      PROVEDBENA UREDBA VIJEĆA (EU) br. 284/2014
   od 21. ožujka 2014.
   o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
   budući da:

               (1)

               Vijeće je 17. ožujka donijelo Uredbu (EU) br. 269/2014.

               (2)

               Imajući u vidu težinu situacije, Vijeće smatra da bi još osoba trebalo dodati na popis fizičkih i pravnih osoba, subjekata i tijela koja podliježu mjerama ograničavanja kako je određeno u Prilogu I. Uredbi (EU) br. 269/2014.

               (3)

               Prilog I. Uredbi (EU) br. 269/2014 trebalo bi stoga izmijeniti na odgovarajući način,

         DONIJELO JE OVU UREDBU:
   Članak 1.
   Osobe navedene u Prilogu ovoj Uredbi dodaju se na popis određen u Prilogu I. Uredbi (EU) br. 269/2014.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2014.

            Za Vijeće

            Predsjednik

         D. KOURKOULAS

      (1)  SL L 78, 17.3.2014., str. 6.

      PRILOG

         Popis fizičkih i pravnih osoba, subjekata i tijela iz članka 1.

                  Ime

                  Identifikacijski podaci

                  Obrazloženje

                     Datum uvrštenja

                  1.

                  Rogozin, Dmitry Olegovich

                  Datum rođenja: 21.12.1963., Moskva

                  Potpredsjednik Vlade Ruske Federacije.
                  Javno pozivao na pripojenje Krima.

                  21.3.2014.

                  2.

                  Glazyev, Sergey

                  Datum rođenja: 1.1.1961., Zaporozhye, (ukrajinski SSR)

                  Savjetnik Predsjednika Ruske Federacije.
                  Javno pozivao na pripojenje Krima.

                  21.3.2014.

                  3.

                  Matviyenko, Valentina Ivanova

                  Datum rođenja: 7.4.1949., Shepetovka, Khmelnitskyi oblast (ukrajinski SSR)

                  Predsjednica Federalnog vijeća. Dana 1. ožujka 2014. u Federalnom vijeću javno je podržala raspoređivanje ruskih snaga u Ukrajini.

                  21.3.2014.

                  4.

                  Naryshkin, Sergei Evgenevich

                  Datum rođenja: 27.10.1954.,
                  St Petersburg (bivši Lenjingrad)

                  Predsjednik državne Dume. Javno je podržao raspoređivanje ruskih snaga u Ukrajini. Javno je podržao ugovor o ponovnom ujedinjenju Rusije i Krima te povezano federalno ustavno pravo.

                  21.3.2014.

                  5.

                  Kiselyov, Dmitry Konstantinovich

                  Datum rođenja: 26.4.1954.

                  Predsjedničkim dekretom 9. prosinca 2013. imenovan je ravnateljem novinske agencije Ruske Federacije „Rossiya Segodnya”.
                  Središnja osoba vladine propagande kojom se podržava raspoređivanje ruskih snaga u Ukrajini.

                  21.3.2014.

                  6.

                  Nosatov, Alexander Mihailovich

                  Datum rođenja: 27.3.1963. Sevastopol, (ukrajinski SSR)

                  Zamjenik zapovjednika crnomorske flote, kontraadmiral,
                  odgovoran za zapovijedanje ruskim snagama koje su okupirale ukrajinski suvereni teritorij.

                  21.3.2014.

                  7.

                  Kulikov, Valery Vladimirovich

                  Datum rođenja: 1.9.1956., Zaporozhye, (ukrajinski SSR)

                  Zamjenik zapovjednika crnomorske flote, kontraadmiral,
                  odgovoran za zapovijedanje ruskim snagama koje su okupirale ukrajinski suvereni teritorij.

                  21.3.2014.

                  8.

                  Surkov, Vladislav Yurievich

                  Datum rođenja: 21.9.1964., Solntsevo, Lipetsk

                  Pomoćnik Predsjednika Ruske Federacije. Organizirao je proces na Krimu kojim su lokalne krimske zajednice mobilizirane za djelovanja kojima se podrivaju ukrajinske vlasti na Krimu.

                  21.3.2014.

                  9.

                  Mikhail Malyshev

                  Predsjednik Izborne komisije Krima

                  Odgovoran za provedbu krimskog referenduma. U okviru ruskog sustava odgovoran za potpisivanje rezultata referenduma.

                  21.3.2014.

                  10.

                  Valery Medvedev

                  Predsjednik Izborne komisije Sevastopolja

                  Odgovoran za provedbu krimskog referenduma. U okviru ruskog sustava odgovoran za potpisivanje rezultata referenduma.

                  21.3.2014.

                  11.

                  Lt. Gen. Igor Turchenyuk

                  Zapovjednik ruskih snaga na Krimu

                  Stvarni zapovjednik ruskih postrojbi raspoređenih na terenu na Krimu (koje Rusija i dalje službeno naziva „lokalnim postrojbama za samoobranu”).

                  21.3.2014.

                  12.

                  Elena Borisovna Mizulina

                  Zamjenica u državnoj Dumi

                  Tvorac i jedan od sponzora nedavnih zakonodavnih prijedloga u Rusiji koji bi omogućili regijama drugih zemalja da se pripoje Rusiji bez prethodne suglasnosti njihovih središnjih vlasti.

                  21.3.2014.


title: Provedbena uredba Komisije (EU) 2016/1894 оd 26. listopada 2016. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               28.10.2016

               HR

               Službeni list Europske unije

               L 293/28

         PROVEDBENA UREDBA KOMISIJE (EU) 2016/1894
   оd 26. listopada 2016.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba trebala bi stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. listopada 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG

            „PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        108,4

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        119,8

                        0

                        AR

                        169,7

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Rezani dijelovi puretine bez kostiju, smrznuti

                        353,7

                        0

                        BR

                        345,9

                        0

                        CL

                        0408 91 80

                        Jaja bez ljuske, sušena

                        350,0

                        0

                        AR

                        1602 32 11

                        Pripravci nekuhane peradi vrste Gallus domesticus

                        197,9

                        27

                        BR

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom ‚ZZ’ označava se ‚drugo podrijetlo’.”


title: Provedbena uredba Komisije (EU) br. 1259/2014 оd 24. studenoga 2014. o nadoknadi odobrenih sredstava prenesenih iz financijske godine 2014. u skladu s člankom 26. stavkom 5. Uredbe (EU) br. 1306/2013 Europskog parlamenta i Vijeća

text:
               26.11.2014

               HR

               Službeni list Europske unije

               L 339/1

         PROVEDBENA UREDBA KOMISIJE (EU) br. 1259/2014
   оd 24. studenoga 2014.
   o nadoknadi odobrenih sredstava prenesenih iz financijske godine 2014. u skladu s člankom 26. stavkom 5. Uredbe (EU) br. 1306/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 26. stavak 6.,
   nakon savjetovanja s Odborom za poljoprivredne fondove,
   budući da:

               (1)

               U skladu s člankom 169. stavkom 3. Uredbe (EU, Euratom) br. 966/2012 Europskog parlamenta i Vijeća (2) odobrena sredstva za koja nije preuzeta obveza, a koja se odnose na aktivnosti iz članka 3. stavka 1. Uredbe Vijeća (EZ) br. 1290/2005 (3) mogu se prenijeti u sljedeću financijsku godinu. Takav prijenos ograničen je na 2 % početnih odobrenih sredstava i iznos prilagodbe izravnih plaćanja iz članka 11. Uredbe Vijeća (EZ) br. 73/2009 (4) koji je primijenjen tijekom prethodne financijske godine. Kao rezultat toga može doći do dodatnog plaćanja krajnjim korisnicima koji podliježu toj prilagodbi.

               (2)

               U skladu s člankom 26. stavkom 5. Uredbe (EU) br. 1306/2013, odstupajući od članka 169. stavka 3. Uredbe (EU, Euratom) br. 966/2012, države članice vraćaju taj prijenos krajnjim korisnicima koji podliježu stopi prilagodbe u financijskoj godini na koju se odobrena sredstva prenose. Ta nadoknada primjenjuje se isključivo na krajnje korisnike u državama članicama u kojima se financijska disciplina primjenjuje (5) prethodne financijske godine.

               (3)

               Nadalje, u skladu s člankom 26. stavkom 7. Uredbe (EU) br. 1306/2013 svaki neiskorišteni iznos pričuve za krize u poljoprivrednom sektoru iz članka 25. te Uredbe vraća se u skladu s člankom 26. stavkom 5. te Uredbe.

               (4)

               U skladu s člankom 1. stavkom 1. Uredbe Vijeća (EU) br. 1181/2013 (6) financijska disciplina primjenjuje se na izravna plaćanja za kalendarsku godinu 2013.

               (5)

               Do 15. listopada 2014. upotreba pričuve za krize nije bila potrebna, što znači da se iznos iz pričuve iz proračuna EFJP-a za 2014. neće upotrijebiti u ovoj financijskoj godini. Nadalje, na temelju izvršenja odobrenih sredstava EFJP-a za 2014. u okviru podijeljenog upravljanja u razdoblju od 16. listopada 2013. do 15. listopada 2014. i očekivanog izvršenja u okviru izravnog upravljanja od 1. siječnja 2014. do 31. prosinca 2014., u proračunu EFJP-a za 2014. ostat će dodatna odobrena sredstva za koja nije preuzeta obveza.

               (6)

               Na temelju izjava država članica o rashodima za razdoblje od 16. listopada 2013. do 15. listopada 2014. stvarno primijenjeno smanjenje financijske discipline država članica u financijskoj godini 2014. iznosi 868,2 milijuna EUR.

               (7)

               Slijedom toga, neiskorištena odobrena sredstva koja odgovaraju iznosu financijske discipline primijenjene u financijskoj godini 2014. od 868,2 milijuna EUR, što je i dalje unutar granice od 2 % početnih odobrenih sredstava koja se odnose na aktivnosti iz članka 3. stavka 1. Uredbe (EZ) br. 1290/2005, mogu se prenijeti u financijsku godinu 2015. nakon odluke Komisije u skladu s člankom 169. stavkom 3. petim podstavkom Uredbe (EU, Euratom) br. 966/2012.

               (8)

               Kako bi se osiguralo da nadoknada tih odobrenih sredstava krajnjim korisnicima ostane proporcionalna iznosu prilagodbe financijske discipline, primjereno je da Komisija utvrdi iznose koji su na raspolaganju državama članicama za nadoknadu.

               (9)

               Kako države članice ne bi morale izvršiti dodatno plaćanje te nadoknade, ova bi se Uredba trebala primjenjivati od 1. prosinca 2014. Slijedom toga, iznosi utvrđeni ovom Uredbom konačni su i primjenjuju se, ne dovodeći u pitanje primjenu smanjenja u skladu s člankom 41. stavkom 1. Uredbe (EU) br. 1306/2013, na sve druge ispravke koji su uzeti u obzir u odluci o mjesečnim plaćanjima za rashode koje su agencije za plaćanja država članica ostvarile u listopadu 2014., u skladu s člankom 18. stavkom 3. Uredbe (EU) br. 1306/2013, na sve odbitke i dodatna plaćanja u skladu s člankom 18. stavkom 4. te Uredbe te na sve odluke koje će se donijeti u okviru postupka poravnanja računa.

               (10)

               U skladu s člankom 169. stavkom 3. Uredbe (EU, Euratom) br. 966/2012 odobrena sredstva za koja nije preuzeta obveza mogu se prenijeti samo na sljedeću financijsku godinu. Stoga je primjereno da Komisija utvrdi datume prihvatljivosti za rashode država članica povezane s nadoknadom u skladu s člankom 26. stavkom 5. Uredbe (EU) br. 1306/2013, uzimajući u obzir poljoprivrednu financijsku godinu kako je definirana u članku 39. te Uredbe.

               (11)

               Kako bi se uzeli u obzir kratko razdoblje između obavješćivanja o izvršenju odobrenih sredstava EFJP-a za 2014. u okviru podijeljenog upravljanja za razdoblje od 16. listopada 2013. do 15. listopada 2014. koje provode države članice i potreba da se ova Uredba počne primjenjivati od 1. prosinca 2014., ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Iznosi odobrenih sredstava koji će se prenijeti iz financijske godine 2014. u skladu s člankom 169. stavkom 3. Uredbe (EU, Euratom) br. 966/2012, a koji su u skladu s člankom 26. stavkom 5. Uredbe (EU) br. 1306/2013 stavljeni na raspolaganje državama članicama za nadoknadu krajnjim korisnicima koji u financijskoj godini 2015. podliježu stopi prilagodbe u skladu s Provedbenom uredbom Komisije (EU) br. 1227/2014 (7), utvrđeni su u Prilogu ovoj Uredbi.
   Iznosi koji će biti preneseni podliježu odluci Komisije o prijenosu u skladu s petim podstavkom članka 169. stavka 3. Uredbe (EU, Euratom) br. 966/2012.
   Članak 2.
   Rashodi država članica povezani s nadoknadom prenesenih odobrenih sredstava prihvatljivi su za financiranje Unije samo ako su odgovarajući iznosi korisnicima plaćeni prije 16. listopada 2015.
   Članak 3.
   Ova Uredba stupa na snagu na dan objave u Službenom listu Europske unije.
   Primjenjuje se od 1. prosinca 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. studenoga 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 549.

      (2)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (3)  Uredba Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL L 209, 11.8.2005., str. 1.).

      (4)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike (SL L 30, 31.1.2009., str. 16.).

      (5)  Financijska disciplina ne primjenjuje se u Bugarskoj, Hrvatskoj i Rumunjskoj u skladu s člankom 8. stavkom 2. Uredbe (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

      (6)  Uredba Vijeća (EU) br. 1181/2013 od 19. studenoga 2013. o utvrđivanju stope prilagodbe za izravna plaćanja iz Uredbe Vijeća (EZ) br. 73/2009 za kalendarsku godinu 2013. i stavljanju izvan snage Provedbene uredbe Komisije (EU) br. 964/2013 (SL L 313, 22.11.2013., str. 13.).

      (7)  Provedbena uredba Komisije (EU) br. 1227/2014 od 17. studenoga 2014. o utvrđivanju stope prilagodbe za izravna plaćanja iz Uredbe Vijeća (EZ) br. 73/2009 za kalendarsku godinu 2014. i stavljanju izvan snage Provedbene uredbe Komisije (EU) br. 879/2014 (SL L 331, 18.11.2014., str. 6.).

      PRILOG
      Iznosi raspoloživi za nadoknadu prenesenih odobrenih sredstava

                  (EUR)

                  Belgija

                  13 551 741

                  Češka

                  21 168 544

                  Danska

                  23 196 648

                  Njemačka

                  125 613 712

                  Estonija

                  1 999 607

                  Irska

                  27 196 811

                  Grčka

                  35 594 447

                  Španjolska

                  110 713 618

                  Francuska

                  193 513 120

                  Italija

                  71 006 784

                  Cipar

                  689 016

                  Latvija

                  2 262 601

                  Litva

                  6 011 809

                  Luksemburg

                  813 093

                  Mađarska

                  26 861 237

                  Malta

                  64 499

                  Nizozemska

                  19 962 029

                  Austrija

                  13 848 862

                  Poljska

                  36 451 389

                  Portugal

                  13 001 479

                  Slovenija

                  1 777 463

                  Slovačka

                  8 891 177

                  Finska

                  11 301 184

                  Švedska

                  15 739 925

                  Ujedinjena Kraljevina

                  86 964 834


title: Provedbena uredba Komisije (EU) br. 1250/2013 оd 2. prosinca 2013. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Českobudějovické pivo (ZOZP))

text:
               4.12.2013

               HR

               Službeni list Europske unije

               L 323/26

         PROVEDBENA UREDBA KOMISIJE (EU) br. 1250/2013
   оd 2. prosinca 2013.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Českobudějovické pivo (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Češke Republike za odobrenje izmjene specifikacije za zaštićenu oznaku zemljopisnog podrijetla „Českobudějovické pivo”, registriranu u skladu s Uredbom Komisije (EZ) br. 1107/96 (2) izmijenjenom Aktom o uvjetima pristupanja Češke Republike Europskoj uniji (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu je potrebno odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije u vezi s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. prosinca 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 148, 21.6.1996., str. 1.

      (3)  SL L 236, 23.9.2003., str. 33.

      (4)  SL C 134, 14.5.2013., str. 54.

      PRILOG
      Poljoprivredni i prehrambeni proizvodi navedeni u točki I. Priloga I. Uredbi (EU) br. 1151/2012:

         Razred 2.1.   Piva

      ČEŠKA REPUBLIKA
      Českobudějovické pivo (ZOZP)


title: Provedbena uredba Komisije (EU) br. 425/2013 od 7. svibnja 2013. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Pesca di Leonforte (ZOZP))

text:
               15/Sv. 25

               HR

               Službeni list Europske unije

               266

         32013R0425

               L 127/12

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 425/2013
   od 7. svibnja 2013.
   o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Pesca di Leonforte (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 53. stavak 2.,
   budući da:

               (1)

               U skladu s člankom 53., stavkom 1., prvim podstavkom Uredbe (EZ) br. 1151/2012, Komisija je ispitala zahtjev Italije za odobrenje izmjena specifikacije za zaštićenu oznaku izvornosti „Pesca di Leonforte” registriranu u skladu s Uredbom Komisije (EZ) br. 622/2010 (2).

               (2)

               Cilj primjene je izmjena specifikacije ukidanjem gornje granice sadržaja topivih krutih tvari u opisu proizvoda te izmjenom popisa dozvoljenih podloga i razmaka između sadnica za uzgojni oblik vaze u metodi proizvodnje.

               (3)

               Komisija je ispitala predmetne izmjene i zaključila da su iste opravdane. S obzirom da je ovo manja izmjena u smislu članka 53., stavka 2., trećeg podstavka Uredbe (EZ) br. 1151/2012, Komisija je može donijeti bez korištenja postupka utvrđenog u stavcima 50., 52. i 7. navedene Uredbe,

         DONIJELA JE OVU UREDBU:
   Članak 1.
   Specifikacija zaštićene oznake zemljopisnog podrijetla „Pesca di Leonforte” ovim se mijenja u skladu s Prilogom I. ovoj Uredbi.
   Članak 2.
   U Prilogu II. ovoj Uredbi nalazi se Jedinstveni dokument kojim se utvrđuju glavne točke specifikacije.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 182, 16.7.2010., str. 1.
   PRILOG I.
   Specifikacija zaštićene oznake zemljopisnog podrijetla „Pesca di Leonforte” mijenja se kako slijedi:
   Opis proizvoda: Potrebno je navesti samo najmanji dozvoljeni sadržaj topljivih krutih tvari kako bi se izbjeglo isključivanje bresaka sa sadržajem većim od 13 stupnjeva Brixa. Ovo je poboljšanje koje omogućuje da se oznaka „Pesca di Leonforte” koristi za voće s većim sadržajem šećera od onog prethodno utvrđenog.
   Metoda proizvodnje: Jedna izmjena odnosi se na dozvoljene podloge: sada su dozvoljene divlje i cijepljene podloge bresaka te križanci iz roda Prunus, koji su se pokazali sukladnima s ekotipovima te su prilagođeni lokalnim vremenskim uvjetima. Te se podloge moraju ispitati unutar područja utvrđenog u specifikaciji. U istom članku potrebno je izmijeniti razmak između sadnica za uzgojne oblike jednostavne vaze ili kasne vaze (pehara), koji je prikladniji za uzgajivače i koji se već koristi u nekim voćnjacima u proizvodnom području. Radi gore navedene izmjene najveća proizvodnja po hektaru povećala se na 25 tona bez promjene gustoće sadnica.
   PRILOG II.
   PROČIŠĆENI JEDINSTVENI DOKUMENT
   Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1)

   „PESCA DI LEONFORTE”
   EZ br.: IT-ZOZP-0105-01006-20.06.2012.

      ZOZP (X) ZOI ()

   1.   Naziv

   „Pesca di Leonforte”
   2.   Država članica ili treća zemlja

   Italija
   3.   Opis poljoprivrednog ili prehrambenog proizvoda

   3.1   Vrsta proizvoda:

               Razred 1.6

               Voće, povrće i žitarice, svježi ili prerađeni

         3.2   Opis proizvoda na koji se primjenjuju naziv iz točke 1.

   Breskve ZOZP-a „Pesca di Leonforte” uzgajaju se od dva lokalna ekotipa bresaka, Bianco di Leonforte i Giallone di Leonforte, koje se ne nalaze na popisu nacionalnog kataloga sorti.
   Kad se stave u prodaju, breskve moraju imati sljedeća svojstva: moraju biti svježe, neoštećene, zdravog izgleda; bez plijesni ili promjena koje bi ih učinile neprikladnim za konzumaciju. Moraju biti čiste, odnosno bez ikakvih vidljivih vanjskih tvari i očišćene od parazita u svim fazama uzgoja te bez stranog mirisa i/ili okusa.
   Konzistencija mesa, mjerena vrškom penetrometra dužine 8 mm, mora iznositi najmanje 4,5 kg/cm2 za ekotip Giallone di Leonforte i najmanje 3,5 kg/cm2 za ekotip Bianco di Leonforte; sadržaj topljivih krutih tvari ne smije biti manji od 11 stupnjeva Brixa i težina mora biti između 100 i 350 g. Voće mora biti okruglog oblika, s asimetričnim polovicama; meso ekotipa Bianco di Leonforte je bijelo i koža je također bijela, s crvenim crtama (koje nisu uvijek uočljive); meso ekotipa Giallone di Leonforte je žuto i koža je također žuta, s crvenim crtama (koje nisu uvijek uočljive). Meso mora biti izravno pričvršćeno za košticu.
   Samo breskve ekstra klase i I. klase mogu nositi ZOZP „Pesca di Leonforte”.
   3.3   Sirovine (samo za prerađene proizvode)

   —
   3.4   Krma (samo za proizvode životinjskog podrijetla)

   —
   3.5   Posebne faze proizvodnje koje se moraju odvijati u određenom zemljopisnom području

   Tijekom faze kada voće doseže veličinu oraha, ali ne nakon mjeseca srpnja, za mehaničku zaštitu od patogena obvezna je uporaba pergamentne papirnate vrećice. Berba se obavlja u razdoblju između prvih deset dana rujna i prvih deset dana studenoga. Berba mora biti ručna te se mora izbjegavati najtopliji dio dana i izravno izlaganje suncu. Treba biti posebno pažljiv prilikom otkidanja voća sa stabla – ovo se mora obaviti bez oštećivanja peteljke. Također mora se ukloniti žica koja se koristi za vezivanje pergamentne vrećice kako ne bi oštetila plodove.
   3.6   Posebna pravila za rezanje, ribanje, pakiranje itd.

   Breskve ZOZP-a „Pesca di Leonforte” moraju se pakirati u proizvodnom području tako da se ne zaprljaju i oštete tijekom prijevoza i pretjeranog rukovanja, što bi ih izložilo plijesni i patogenima te narušilo posebna svojstva proizvoda.
   Breskve ZOZP-a „Pesca di Leonforte” moraju se prodavati u kartonskim ili drvenim gajbama ili kutijama, ili košarama raznih veličina od 0,5 kg do 6 kg. Svako pakiranje ili serija mora sadržavati voće iste vrste, klase kvalitete, veličine i stupnja zrelosti. Boja voća mora odgovarati pripadajućem ekotipu. Mora se pakirati u jednom sloju i pojedine breskve moraju biti odvojene jedna od druge zaštitnim materijalom. Zaštitni i/ili dekorativni materijal mora biti novi, bez mirisa te neotrovan; također proizvod ne smije doći u dodir s bojama i/ili ljepilom koje se koristi za označivanje ili etiketiranje. Pored toga, pakiranje mora biti bez ikakvog stranog tijela.
   Svako pakiranje mora biti zapečaćeno tako da otvaranje paketa potrga pečat i da je nemoguće zamijeniti sadržaj u fazama koje slijede nakon pakiranja.
   3.7   Posebna pravila za označivanje

   Etiketa mora sadržavati poseban logotip i grafički simbol EU-a.
   Zabranjeno je dodati bilo kakav opis koji nije izričito predviđen. Međutim, može se koristiti upućivanje na zaštitne znakove, pod uvjetom da ne hvale proizvod i ne dovode potrošača u zabunu.
   Posebni logotip sastoji se od ovalnog oblika koji sadržava prikaz vodoskoka Granfonte, spomenika koji je simbol općine Leonforte, ispred koje se u prvom planu nalazi breskva zamotana u zaštitnu vrećicu. U gornjem srednjem dijelu logotipa nalazi se napis „Pesca di Leonforte”, u donjem srednjem dijelu je kratica „I.G.P.” (ZOZP). Znak je obrubljen debljom zelenom crtom, a pozadina je svijetlo žuta, s vodoskokom Granfonte i napisom („Pesca di Leonforte” i „I.G.P.”) zelene boje, žuto-narančastom breskvom sa zelenim listom i bijelom zaštitnom vrećicom sa sivim sjenama i crnim obrubom te zelenom crtom koja predstavlja žicu za zatvaranje vrećice.

   4.   Kratka definicija zemljopisnog područja

   Područje proizvodnje za breskve ZOZP-a „Pesca di Leonforte” sastoji se od općina Leonforte, Enna, Calascibetta, Assoro i Agira, smještenih u pokrajini Enna.
   5.   Poveznica sa zemljopisnim područjem

   5.1   Posebnost zemljopisnog područja

   Područje na kojem se uzgajaju breskve smješteno je u srcu Sicilije. Tlo je aluvijalno i srednje konzistencije, bogato ilovačom i organskim tvarima. Prevladava sredozemna klima s dugim, suhim i vrućim ljetima te umjerenim i kišnim zimama. Padalina ima najviše u razdoblju od listopada do ožujka. Pored toga, u gore označenom području uzgajivači su otkrili i razvili običaj stavljanja voćki u malene vrećice dok su još na grani, što ih štiti od nametnika i omogućuje njihovo nesmetano dozrijevanje prije berbe.
   5.2   Posebnost proizvoda

   Breskve ZOZP-a „Pesca di Leonforte” izdvajaju se od ostalih proizvoda u istoj kategoriji proizvoda svojom čvrstoćom, kasnim dozrijevanjem i korištenjem zaštitnih vrećica.
   Ta svojstva znače da se one mogu staviti na tržište kad drugi proizvodi iste kategorije nisu više dostupni. Berba se obavlja u razdoblju između prvih deset dana rujna i prvih deset dana studenoga. Posebno svojstvo bresaka ZOZP-a „Pesca di Leonforte” je to da su se one desetljećima pokrivale dok su još na grani, kao sredstvo borbe protiv Sredozemne voćne muhe (Ceratitis capitata). Tijekom vremena običaj je postao jedan od značajnih aspekata proizvodnje ovih breskvi te ih je učinio otpornijim na padove, s obzirom da su zaštićene malom pergamentnom papirnatom vrećicom srebrne boje, koja je otporna na kišu.
   5.3   Uzročna veza između zemljopisnog područja i kvalitete ili značajki proizvoda (za ZOI) ili posebne kvalitete, ugleda ili drugih svojstava proizvoda (za ZOZP)

   Zahtjev za dodjelu statusa ZOZP-a za breskve „Pesca di Leonforte” opravdava ugled proizvoda i činjenica da su one tako poznate radi svoje karakteristične tvrdoće i kasnog dozrijevanja, što znači da su one još uvijek dostupne u vrijeme kada je gotovo nemoguće pronaći breskve u trgovinama. Rad samih uzgajivača je ključan - oni su uspjeli postati upravitelji vlastite proizvodnje potpuno svjesni da imaju posla s jedinstvenim proizvodom. Često članovi njihovih obitelji moraju naporno danonoćno raditi, pomažući im staviti zaštitne vrećice. Prihodi od prodaje bresaka su takvi da su unaprijedili životne uvjete proizvođača u tom području.
   Tijekom posljednjih dvadesetak godina, „Pesca di Leonforte” ima značajan gospodarski učinak ne samo u području njene proizvodnje, već i u susjednim općinama za vrijeme trajanja godišnjeg festivala koji se održava prve nedjelje u listopadu u starom središtu maloga gradića koji je izgradio kraljević Nicolò Placido Branciforti u 17. stoljeću. Općinske vlasti prvi put su organizirale ovaj događaj 1982. radi promidžbe i slavljenja ove voćke te kako bi potaknuli njezin razvoj i podigli svijest među sicilijanskim potrošačima o posebnosti i jedinstvenosti tog proizvoda. Od svog začetka, festival „Sagra della pesca di Leonforte” postoji radi promidžbe ovog kasno dozrijevajućeg proizvoda.

      Upućivanje na objavu specifikacije

   (Članak 5. stavak 7. Uredbe (EZ) br. 510/2006 (2))
   Ministarstvo je pokrenulo nacionalni postupak povodom prigovora s objavom prijedloga za izmjenu ZOZP-a „Pesca di Leonforte” u talijanskom službenom listu Gazzetta Ufficiale della Repubblica Italiana br. 106 od 8. svibnja 2012. Cijeli tekst specifikacije proizvoda dostupan je na sljedećim internetskim stranicama:
   http://www.politicheagricole.it/flex/cm/pages/ServeBLOB.php/L/IT/IDPagina/3335

      (1)  Zamijenjena Uredbom (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode.

      (2)  Zamijenjena Uredbom (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode.


title: Provedbena uredba Komisije (EU) 2017/1919 оd 19. listopada 2017. o najnižoj prodajnoj cijeni za obrano mlijeko u prahu za trinaesti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080

text:
               20.10.2017

               HR

               Službeni list Europske unije

               L 271/33

         PROVEDBENA UREDBA KOMISIJE (EU) 2017/1919
   оd 19. listopada 2017.
   o najnižoj prodajnoj cijeni za obrano mlijeko u prahu za trinaesti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
   budući da:

               (1)

               Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

               (2)

               U svjetlu ponuda primljenih za trinaesti djelomični poziv za podnošenje ponuda, trebalo bi odrediti najnižu prodajnu cijenu.

               (3)

               Odbor za zajedničku organizaciju poljoprivrednih tržišta nije dostavio mišljenje u roku koji je utvrdio njegov predsjednik,

         DONIJELA JE OVU UREDBU:
   Članak 1.
   Za trinaesti djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenog Provedbenom uredbom (EU) 2016/2080, za koji je rok za podnošenje ponuda istekao 17. listopada 2017., najniža prodajna cijena iznosi 144,05 EUR/100 kg.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. listopada 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 206, 30.7.2016., str. 71.

      (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) br. 93/2012 od 3. veljače 2012. o odobrenju Lactobacillus plantaruma (DSM 8862 i DSM 8866) kao dodatka hrani za životinje za sve vrste životinja  Tekst značajan za EGP

text:
               03/Sv. 059

               HR

               Službeni list Europske unije

               224

         32012R0093

               L 033/1

               SLUŽBENI LIST EUROPSKE UNIJE

               03.02.2012.

      PROVEDBENA UREDBA KOMISIJE (EU) br. 93/2012
   od 3. veljače 2012.
   o odobrenju Lactobacillus plantaruma (DSM 8862 i DSM 8866) kao dodatka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje Lactobacillus plantaruma (DSM 8862 i DSM 8866). Uz navedeni zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje Lactobacillus plantaruma (DSM 8862 i DSM 8866) kao dodatka hrani za životinje za svinje, goveda, ovce, koze i konje, da se uvrsti u kategoriju dodataka hrani za životinje „Tehnološki dodaci”.

               (4)

               Europska agencija za sigurnost hrane (dalje u tekstu „Agencija”) u mišljenju od 11. listopada 2011. (2) zaključila je da Lactobacillus plantarum (DSM 8862 i DSM 8866), pod predloženim uvjetima korištenja, nema štetan učinak na zdravlje životinja, zdravlje ljudi ili okoliš, te da navedeni pripravak ima potencijal da poboljša proizvodnju silaže od svih krmnih biljaka smanjenjem pH i povećanjem očuvanja suhe tvari. Agencija ne smatra da postoji potreba za posebnim zahtjevima za naknadnim praćenjem nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.

               (5)

               Procjena za Lactobacillus plantarum (DSM 8862 i DSM 8866) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, trebalo bi odobriti korištenje tog pripravka, kako je definirano u Prilogu ovoj Uredbi.

               (6)

               Kako bi se osigurala dosljednost primjereno je proširiti odobrenje ovog dodatka hrani za životinje sa svinja, goveda, ovaca, koza i konja na sve vrste životinja, u skladu s prethodnim odobrenjem za slične dodatke.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Tehnološki dodaci” i funkcionalnoj skupini „Dodaci za siliranje” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. veljače 2012.

            Za Komisiju

            Predsjednik

         José Manuel BAROSSO

      (1)  SL L 268, 18.10.2003., str. 29.

      (2)  EFSA Journal 2011.; 9(11):2408.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanji sadržaj

               Najveći sadržaj

               Ostale odredbe

               Trajanje odobrenja

               CFU/kg svježe sirovine

               Kategorija tehnoloških dodataka. Funkcionalna skupina: dodaci za siliranje

               1k20812

               —

                  Lactobacillus plantarum (DSM 8862 i DSM 8866)

                              Sastav dodatka hrani za životinje:

                           Pripravak Lactobacillus plantarum (DSM 8862 i DSM 8866) što sadrži najmanje 3 × 1011 CFU/g dodatka hrani za životinje (omjer 1:1)

                              Značajka aktivne tvari:

                              Lactobacillus plantarum (DSM 8862 i DSM 8866)

                              Analitička metoda  (1):

                           Enumeracija u dodatku hrani za životinje: metoda iscrpljivanja materijala (EN 15787)
                           Identifikacija: gel elektroforeza u pulsirajućem polju (PFGE)

               Sve vrste životinja

               —

               —

               —

                           1.

                           U uputama za korištenje dodatka hrani za životinje i premiksa, navesti temperaturu skladištenja i rok trajanja od datuma proizvodnje.

                           2.

                           Najmanja količina dodatka hrani za životinje kada se koristi bez kombinacije s ostalim mikroorganizmima kao dodatak za siliranje: 3 × 108 CFU/kg (omjer 1:1) svježe sirovine.

                           3.

                           Za sigurnost: prilikom rukovanja preporučljivo je koristiti zaštitu za dišne organe i rukavice.

               24. veljače 2022.

      (1)  Pojedinosti analitičkih metoda dostupne su na sljedećoj adresi Referentnog laboratorija Zajednice: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2015/782 оd 19. svibnja 2015. o izmjeni Provedbene uredbe Vijeća (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine, dodavanjem trgovačkog društva na popis proizvođača iz Narodne Republike Kine naveden u Prilogu I.

text:
               20.5.2015

               HR

               Službeni list Europske unije

               L 124/9

         PROVEDBENA UREDBA KOMISIJE (EU) 2015/782
   оd 19. svibnja 2015.
   o izmjeni Provedbene uredbe Vijeća (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine, dodavanjem trgovačkog društva na popis proizvođača iz Narodne Republike Kine naveden u Prilogu I.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1),
   uzimajući u obzir Provedbenu uredbu Vijeća (EU) br. 917/2011 od 12. rujna 2011. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine (2), a posebno njezin članak 3.,
   budući da:
   A.   PRETHODNI POSTUPAK

               (1)

               Vijeće je uvelo konačnu antidampinšku pristojbu na uvoz keramičkih pločica podrijetlom iz Narodne Republike Kine („NRK”) u Uniju Provedbenom uredbom (EU) br. 917/2011 u skladu s člankom 9. Uredbe (EZ) br. 1225/2009.

               (2)

               Izvorni ispitni postupak bio je ograničen na uzorak kineskih proizvođača izvoznika u skladu s člankom 17. Uredbe (EZ) br. 1225/2009.

               (3)

               Vijeće je za trgovačka društva uključena u uzorak uvelo pojedinačne stope pristojbe na uvoz keramičkih pločica u rasponu od 26,3 % do 36,5 %. Za proizvođače izvoznike koji surađuju, a nisu uključeni u uzorak, uvedena je stopa pristojbe od 30,6 %. Popis proizvođača izvoznika koji surađuju, a nisu uključeni u uzorak, nalazi se u Prilogu I. Provedbenoj uredbi (EU) br. 917/2011. Nadalje, na uvoz keramičkih pločica kineskih trgovačkih društava koja se nisu javila ili nisu surađivala u ispitnom postupku uvedena je stopa pristojbe od 69,7 % na razini države.

               (4)

               Popis proizvođača izvoznika koji surađuju naveden u Prilogu I. Provedbenoj uredbi (EU) br. 917/2011 izmijenjen je Provedbenom uredbom Vijeća (EU) br. 567/2012 (3).

               (5)

               Člankom 3. Provedbene Uredbe (EU) br. 917/2011 propisano je da kada svaki proizvođač keramičkih pločica iz NRK-a dostavi dostatne dokaze:

                           1.

                           da keramičke pločice podrijetlom iz NRK-a nije izvozio u Uniju tijekom razdoblja ispitnog postupka od 1. travnja 2009. do 31. ožujka 2010.;

                           2.

                           da nije povezan ni sa jednim od izvoznika ili proizvođača koji podliježu antidampinškim mjerama uvedenima tom Uredbom; i

                           3.

                           da je dotični proizvod doista izvozio u Uniju ili da je preuzeo neopozivu ugovornu obvezu izvoza znatne količine tog proizvoda u Uniju tek nakon kraja razdoblja ispitnog postupka, odnosno nakon 31. ožujka 2010.;

                     može se izmijeniti članak 1. stavak 2. te Uredbe te se novim proizvođačima izvoznicima može odobriti stopa pristojbe koja se primjenjuje na trgovačka društva koja surađuju, a koja nisu uključena u uzorak, odnosno ponderirana prosječna stopa pristojbe od 30,6 %.

         B.   ZAHTJEVI ZA TRETMAN NOVOG PROIZVOĐAČA IZVOZNIKA

               (6)

               Proizvođač izvoznik iz NRK-a („podnositelj zahtjeva”) tvrdio je da ispunjuje sva tri kriterija utvrđena u uvodnoj izjavi 4. te da bi mu se stoga trebala odobriti jednaka stopa pristojbe koja se primjenjuje na trgovačka društva koja surađuju, a koja nisu uključena u uzorak. Kako bi potkrijepio svoju tvrdnju, dostavio je odgovor na upitnik i popratne dokaze.

               (7)

               Europska komisija ispitala je te dokaze i zaključila da podnositelj zahtjeva ispunjava sva tri prethodno navedena kriterija te da se stoga može smatrati novim proizvođačem izvoznikom.

               (8)

               Sukladno tome, podnositelja zahtjeva trebalo bi dodati na popis društava naveden u Prilogu I. Provedbenoj uredbi (EU) br. 917/2011 te bi mu stoga trebalo odrediti stopu pristojbe od 30,6 %.

               (9)

               Podnositelj zahtjeva i industrija Unije obaviješteni su o nalazima ovog ispitnog postupka te im je dana mogućnost da iznesu primjedbe. Primjedbe nisu dostavljene.

               (10)

               Ova je Uredba u skladu s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,

         DONIJELA JE OVU UREDBU:
   Članak 1.
   Sljedeće trgovačko društvo dodaje se na popis proizvođača izvoznika iz Narodne Republike Kine u Prilogu I. Provedbenoj uredbi (EU) br. 917/2011.

                  Naziv

                  Dodatna oznaka TARIC

                  „Everstone Industry (Qingdao) Co., Ltd.

                  B998 ”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. svibnja 2015.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  SL L 238, 15.9.2011., str. 1.

      (3)  Provedbena uredba Vijeća (EU) br. 567/2012 od 26. lipnja 2012. o izmjeni provedbene Uredbe (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine, dodavanjem trgovačkog društva na popis proizvođača iz Narodne Republike Kine navedenih u Prilogu I. (SL L 169, 29.6.2012., str. 11.).


title: Provedbena uredba Komisije (EU) br. 116/2013 od 8. veljače 2013. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla vezano uz tvar eprinomektin  Tekst značajan za EGP

text:
               03/Sv. 062

               HR

               Službeni list Europske unije

               288

         32013R0116

               L 038/14

               SLUŽBENI LIST EUROPSKE UNIJE

               08.02.2013.

         PROVEDBENA UREDBA KOMISIJE (EU) br. 116/2013
   od 8. veljače 2013.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla vezano uz tvar eprinomektin
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. povezano s člankom 17.,
   uzimajući u obzir mišljenje Europske agencije za lijekove koje je formulirao Odbor za medicinske proizvode za primjenu u veterinarstvu,
   budući da:

               (1)

               Najveće dopuštene količine rezidua (dalje u tekstu „NDK”) za farmakološki djelatne tvari namijenjene za upotrebu u Uniji u veterinarskim lijekovima za životinje od kojih se proizvodi hrana ili u biocidnim pripravcima koji se koriste u uzgoju životinja određuju se u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla navedene su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskoga podrijetla (2).

               (3)

               Eprinomektin je trenutačno uvršten u tablici 1. u Prilogu Uredbi (EU) br. 37/2010 kao odobrena tvar za goveđe vrste primjenjivo na mišiće, masno tkivo, jetra, bubrege i mlijeko.

               (4)

               Europskoj agenciji za lijekove podnesen je zahtjev za produženje postojećeg unosa za eprinomektin za primjenu kod ovčjih vrsta.

               (5)

               Prema članku 5. Uredbe (EZ) br. 470/2009 Europska agencija za lijekove dužna je razmotriti primjenu najveće dopuštene količine rezidua određene za farmakološki djelatnu tvar u pojedinoj hrani za neku drugu hranu dobivenu od istih vrsta odnosno najveće dopuštene količine rezidua utvrđene za farmakološki djelatnu tvar kod jedne ili više vrsta za druge vrste. Odbor za lijekove za primjenu u veterinarstvu preporučio je da se odredi privremena najveća dopuštena količina rezidua eprinomektina za ovčje vrste, primjenjivo na mišić, masno tkivo, jetra, bubrege i mlijeko, te da se ekstrapolira najveća dopuštena količina rezidua eprinomektina za ovčje i goveđe vrste, primjenjivo na mišić, masno tkivo, jetra, bubrege i mlijeko na vrste koza i da se odredi privremena najveća dopuštena količina rezidua, primjenjivo na mišić, masno tkivo, jetra, bubrege i mlijeko.

               (6)

               Odbor za lijekove za primjenu u veterinarstvu preporučio je određivanje privremene najveće dopuštene količine rezidua za ovce i koze jer znanstveni podaci za predloženu analitičku metodu za nadzor rezidua kod ovaca i koza nisu potpuni.

               (7)

               Unos za eprinomektin u tablici 1. u Prilogu Uredbi (EU) br. 37/2010 zato je potrebno izmijeniti kako bi sadržavala i privremenu najveću dopuštenu količinu rezidua za ovce i koze, primjenjivo na mišić, masno tkivo, jetra, bubrege i mlijeko. Privremena najveća dopuštena količina rezidua za ovce i koze ostaje na snazi do 1. srpnja 2014.

               (8)

               Primjereno je predvidjeti razumno vremensko razdoblje da bi zainteresirane strane mogle poduzeti mjere potrebne za usklađenje s novo određenim najvećim dopuštenim količinama rezidua.

               (9)

               Mjere predviđene ovom Uredbom u skladu su s mišljenjem Stalnog odbora za veterinarske lijekove,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 10. travnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. veljače 2013.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Stavka koja se odnosi na eprinomektin u tablici 1. Priloga Uredbi (EU) 37/2010 zamjenjuje se sljedećim:

                  Farmakološki djelatna tvar

                  Marker reziduuma

                  Vrsta životinje

                  NDK

                  Ciljno tkivo

                  Ostale odredbe (u skladu s člankom 14. stavkom 7. Uredbe (EZ) br. 470/2009)

                  Terapeutska klasifikacija

                  „Eprinomektin

                  Eprinomektin B1a

                  Goveda

                  50 μg/kg
                  250 μg/kg
                  1 500 μg/kg
                  300 μg/kg
                  20 μg/kg

                  Mišić
                  Masno tkivo
                  Jetra
                  Bubrezi
                  Mlijeko

                  NEMA UNOSA

                  Protuupalne tvari/Tvari djelatne protiv endo- i ektoparazita.”

                  Ovce, koze

                  50 μg/kg
                  250 μg/kg
                  1 500 μg/kg
                  300 μg/kg
                  20 μg/kg

                  Mišić
                  Masno tkivo
                  Jetra
                  Bubrezi
                  Mlijeko

                  Najveće dopuštene količine rezidua određene za te životinjske vrste su privremene. One prestaju vrijediti 1. srpnja 2014.


title: Provedbena uredba Komisije (EU) 2015/829 оd 27. svibnja 2015. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               29.5.2015

               HR

               Službeni list Europske unije

               L 132/6

         PROVEDBENA UREDBA KOMISIJE (EU) 2015/829
   оd 27. svibnja 2015.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 trebalo bi stoga na odgovarajući način izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba trebala bi stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. svibnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG

            „PRILOG I.

                        Oznaka KN

                        Naziv robe

                        Reprezentativna cijena
                        (EUR/100 kg)

                        Jamstvo u skladu s člankom 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        141,4

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        152,5

                        0

                        AR

                        166,8

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        333,9

                        0

                        AR

                        237,5

                        19

                        BR

                        341,2

                        0

                        CL

                        315,9

                        0

                        TH

                        0207 27 10

                        Rezani dijelovi puretine bez kostiju, smrznuti

                        348,1

                        0

                        BR

                        371,2

                        0

                        CL

                        0408 91 80

                        Jaja bez ljuske, sušena

                        468,7

                        0

                        AR

                        1602 32 11

                        Pripravci nekuhane peradi vrste Gallus domesticus

                        259,1

                        8

                        BR

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom ‚ZZ’ označava se ‚drugo podrijetlo’.”


title: Provedbena uredba Komisije (EU) 2015/2013 оd 11. studenoga 2015. o utvrđivanju provedbenih tehničkih standarda u vezi sa standardnim odstupanjima u pogledu sustava izjednačavanja zdravstvenih rizika u skladu s Direktivom 2009/138/EZ Europskog parlamenta i Vijeća (Tekst značajan za EGP)

text:
               12.11.2015

               HR

               Službeni list Europske unije

               L 295/9

         PROVEDBENA UREDBA KOMISIJE (EU) 2015/2013
   оd 11. studenoga 2015.
   o utvrđivanju provedbenih tehničkih standarda u vezi sa standardnim odstupanjima u pogledu sustava izjednačavanja zdravstvenih rizika u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 109.a stavak 4. treći podstavak,
   budući da:

               (1)

               Za potrebe izračuna modula preuzetog rizika zdravstvenog osiguranja standardne formule za potrebni solventni kapital trebalo bi utvrditi standardna odstupanja za premijski rizik i rizik pričuva u vezi s posebnim nacionalnim zakonodavnim mjerama kojima se dopušta dijeljenje zahtjeva za isplatu u pogledu zdravstvenog rizika među društvima za osiguranje i društvima za reosiguranje.

               (2)

               Ta standardna odstupanja trebalo bi utvrditi samo u vezi sa Zakonom o zdravstvenom osiguranju (Zorgverzekeringswet) kojim se propisuje obavezno osnovno zdravstveno osiguranje (basisverzekering) u Nizozemskoj (dalje u tekstu: „sustav izjednačavanja zdravstvenih rizika u Nizozemskoj”). Prema istraživanju Europskog nadzornog tijela za osiguranje i strukovno mirovinsko osiguranje, sustav izjednačavanja zdravstvenih rizika u Nizozemskoj jedini je takav sustav u Uniji koji ispunjava kriterije iz članka 109.a stavaka 4. i 5. Direktive 2009/138/EZ.

               (3)

               Standardna odstupanja utvrđena u ovoj Uredbi utvrđena su uzimajući u obzir izračune koje je dostavila De Nederlandsche Bank.

               (4)

               Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za osiguranje i strukovno mirovinsko osiguranje.

               (5)

               Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (2),

         DONIJELA JE OVU UREDBU:
   Članak 1.
   Standardna odstupanja
   Za osiguranje medicinskih troškova i s njima povezano proporcionalno reosiguranje koje podliježe sustavu izjednačavanja zdravstvenog rizika u Nizozemskoj, društva za osiguranje i reosiguranje u izračunu modula preuzetog rizika zdravstvenog osiguranja upotrebljavaju sljedeća standardna odstupanja:

               (a)

               2,7 % za premijski rizik NSLT zdravstvenog osiguranja;

               (b)

               5 % za rizik pričuva NSLT zdravstvenog osiguranja.

         Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 335, 17.12.2009., str. 1.

      (2)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).


title: Provedbena uredba Komisije (EU) br. 528/011 od 30. svibnja 2011. o odobrenju endo-1,4-β-ksilanaze dobivene od Trichoderma reesei (ATCC PTA 5588) kao dodatka hrani za životinje za odbijenu prasad i svinje za tov (nositelj odobrenja Danisco Animal Nutrition)  Tekst značajan za EGP

text:
               03/Sv. 43

               HR

               Službeni list Europske unije

               255

         32011R0528

               L 143/10

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 528/011
   od 30. svibnja 2011.
   o odobrenju endo-1,4-β-ksilanaze dobivene od Trichoderma reesei (ATCC PTA 5588) kao dodatka hrani za životinje za odbijenu prasad i svinje za tov (nositelj odobrenja Danisco Animal Nutrition)
   (Tekst značajan za EGP)
   EUROPSKA KOMISIJA.
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje endo-1,4-β-ksilanaze (EC 3.2.1.8) dobivene od Trichoderma reesei (ATCC PTA 5588). Zahtjevu su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje endo-1,4-β-ksilanaze (EC 3.2.1.8) dobivene od Trichoderma reesei (ATCC PTA 5588) kao dodatka hrani za životinje za odbijenu prasad i svinje za tov i njegovo uvrštenje u kategoriju dodataka hrani za životinje „Zootehnički dodaci”.

               (4)

               Korištenje tog pripravka bilo je odobreno na 10 godina za piliće za tov, nesilice, patke i purane za tov Uredbom Komisije (EZ) br. 9/2010 (2).

               (5)

               Dostavljeni su novi podaci u potporu zahtjevu za odobrenje endo-1,4-β-ksilanaze (EC 3.2.1.8) dobivene od Trichoderma reesei (ATCC PTA 5588) za odbijenu prasad i svinje za tov. Europska agencija za sigurnost hrane (dalje u tekstu „Agencija”) zaključila je u mišljenju od 1. veljače 2011. (3) da endo-1,4-β-ksilanaza (EC 3.2.1.8) dobivena od Trichoderma reesei (ATCC PTA 5588), pod predloženim uvjetima korištenja nema štetan učinak na zdravlje životinja, zdravlje ljudi ili na okoliš i da njezino korištenje može poboljšati proizvodne osobine. Agencija ne smatra da postoji potreba za posebnim zahtjevima za praćenje nakon stavljanja na tržište. Također je provjerila izvješće o analitičkoj metodi dodatka u hrani za životinje koje je dostavio Referentni laboratorij Zajednice za dodatke hrani za životinje osnovan Uredbom (EZ) br. 1831/2003.

               (6)

               Procjena endo-1,4-β-ksilanaze (EZ 3.2.1.8) dobivene od Trichoderma reesei (ATCC PTA 5588) pokazuje da su uvjeti za odobrenje predviđeni člankom 5. Uredbe (EZ) br. 1831/2003 ispunjeni. U skladu s time, trebalo bi odobriti korištenje tog pripravka kako je definirano u Prilogu ovoj Uredbi.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. svibnja 2011.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 3, 7.1.2010., str. 10.

      (3)  EFSA Journal (2011.); 9(2):2008.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanji sadržaj

                  Najveći sadržaj

                  Ostale odredbe

                  Trajanje odobrenja

                  Jedinice aktivnosti/kg potpune krmne smjese s udjelom vlage od 12 %

                     Kategorija zootehničkih dodataka. Funkcionalna skupina: Tvari za poticanje probavljivosti

                  4a11

                  Danisco Animal Nutrition

                  Endo-1,4-β-ksilanaza
                  EC 3.2.1.8

                              Sastav dodatka hrani za životinje
                              Pripravak endo-1,4-β-ksilanaze (EC 3.2.1.8)
                              Dobiven od Trichoderma reesei (ATCC PTA 5588) najmanje aktivnosti endo-1,4-β-ksilanaze: 40 000  U ( (1))/g

                              Značajke aktivne tvari:
                              Endo-1,4-β-ksilanaza (EC 3.2.1.8) dobivena od Trichoderma reesei (ATCC PTA 5588)

                              Analitička metoda (2)

                              Kolorimetrijska metoda mjerenja u vodi topljive boje, koja je ispuštena djelovanjem endo-1,4-β-ksilanaze iz azurina umreženog s tvarima iz arabinoksilana pšenice

                  Prasad (odbijena) i svinje za tov

                  2 000  U

                  —

                              1.

                              U uputama za korištenje dodatka hrani za životinje i premiksa navesti temperaturu skladištenja, rok valjanosti od datuma proizvodnje i stabilnost pri peletiranju.

                              2.

                              Za korištenje u hrani za životinje bogatoj škrobom i neškrobnim polisaharidima.

                              3.

                              Za prasad (odbijenu) do 35 kg.

                  20. lipnja 2021.

         (1)  1 U je količina enzima koja oslobađa 0,5 μmol reduktivnih šećera (izraženih kao ekvivalenti ksiloze) iz umreženog supstrata arabinoksilana zobi pira u minuti pri pH 5,3 i 50 °C.

         (2)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx